કહ્યું છે ને કે, ખુશામત તો ખુદા ને પણ પ્યારી હોય છે. તો પછી આ તો સ્ત્રીઓ ની વાત છે. દરેક સ્ત્રી ઇચ્છતી હોય છેકે તેના દરેક કાર્ય ને , તેના વર્તન , વ્યવહાર અને દેખાવ ને બીજા તરફથી કોમ્પ્લીમેન્ટ એટલે કે પ્રશંસા મળે. કોઈ પણ સ્ત્રી જ્યારે ટીપટોપ તૈયાર થઈને પતિ કે બોયફ્રેન્ડ સાથે બહાર ફરવા નીકળે અને જો પતિ કે બોયફ્રેન્ડ તેની પ્રશંસા માં બે શબ્દ ના કહે તો તેને લાગે છે કે તેનું તૈયાર થયેલું , બધો શૃંગાર એળે ગયો. લેડિઝ ને તૈયાર થવા માટે કલાકો ના કલાકો આપો તોય એમને ઓછા જ પડે, અને એમાંય પાછું કોમ્પ્લિમેન્ટ્સ પણ આ જોઈએ ફ્રેન્ડ્સ કે હસબન્ડ તરફથી તો જ એમનું તૈયાર થયેલું સાર્થક થાય એમના મતે. પત્નીએ રસોડા માં કલાકો સુધી મથીને પતિ માટે અલગ અલગ જાતનું સરસ જમવાનું બનવયુ હોય અને પતિ ફક્ત જમીને ઊભો થઇ જાય તો એ પત્ની ને કેવું લાગે? અને જો એજ પતિ એની રસોઈના બે શબ્દોમાં વખાણ કરે કે, વાહ આજે ત શું રસોઈ બનાવી છે તે, તો પત્ની ને તો ખાધા વગર જ ઓડકાર આવી જાય. આમ સ્ત્રીઓ નાની નાની બાબતો માં પણ એમની પ્રશંસા ઈચ્છતી હોય છે જેવી કે , વાહ ! આ સાડી તારા પર બહુ સુંદર લાગે છે. તું છુટ્ટા વાળ માં ખુબજ સુંદર દેખાય છે. તું કેટલી સ્વાદિષ્ટ રસોઈ બનાવે છે વગેરે વગેરે. તો ઓલ જેન્ટલમેન્સ આટલું યાદ રાખજો કે પત્ની હોય કે પ્રેમિકા પ્રેમ મેળવવો હોય તો દિલ ખોલીને વખાણ કરજો.